Atvirkštinis skaičius
Matematikoje skaičius a yra atvirkštinis skaičius kitam skaičiui b, jei jų sandauga a*b yra lygi vienetui. Skaičiaus x atvirkštinis skaičius yra 1/x, nes x*(1/x) = 1. Pavyzdžiai: 5 ir 1/5; -2/5 ir -5/2 yra vienas kitam atvirkštinių skaičių poros, nes jų sandauga lygi 1. Norint realiajam skaičiui rasti atvirkštinį skaičių, reikia vienetą padalinti iš minėto skaičiaus. Daugyba iš skaičiaus yra tas pats, kas dalyba iš to skaičiaus atvirkštinio skaičiaus ir atvirkščiai. Pavyzdžiui, padauginus iš 4/5 (arba 0,8), bus gautas toks pat rezultatas, kaip ir padalijus iš 5/4 (arba 1,25). Todėl padauginus iš skaičiaus, o po to padauginus iš jo atvirkštinio skaičiaus, yra gaunamas pradinis skaičius (nes skaičiaus ir jo atvirkštinio skaičiaus sandauga yra lygi 1). Funkcijos y = f ( x ) {\displaystyle y=f(x)} atvirkštinė funkcija yra tokia funkcija, kuri kiekvienai y reikšmei priskiria reikšmę x, dažnai tokia funkcija žymima x = g ( y ) {\displaystyle x=g(y)} . Vienas iš paprasčiausių atvirkštinės funkcijos pavyzdžių yra f(x) = 1/x, kurios grafikas yra hiperbolė. Skaičių a padauginus su jo atvirkštiniu skaičiumi b, jų sandauga a*b yra lygi vienetui. Susijusi sąvoka yra priešingasis skaičius, kuris yra gaunamas prie skaičiaus a pridėjus minuso ženklą: -a. Sudėjus skaičių su jo priešingu skaičiumi, gauname nulį.